מאור קנדיל

מאור קנדיל (נולד ב-27 בנובמבר 1993) הוא כדורגלן ישראלי המשחק בעמדת המגן הימני במכבי חיפה. קנדיל החל לשחק כדורגל במחלקת הנוער של שמשון תל אביב, ממנה עבר בגיל 12 למחלקת הנוער של בני יהודה תל אביב, בה שיחק שנה וחצי ולאחריה חזר לשמשון. ב-6 באוגוסט 2010 ערך את הופעת הבכורה שלו בקבוצה הבוגרת של בית"ר שמשון תל אביב, בניצחון 3–1 על מכבי עירוני בת ים במסגרת גביע הטוטו, ובמשחק זה גם כבש את שער הבכורה שלו בקריירה, אך לא שותף במשחקי הקבוצה בליגה הלאומית. במקביל בתקופה זו שיחק קטרגל בקבוצת מכבי נחלת יצחק תל אביב. בינואר 2011 הצטרף למחלקת הנוער של הפועל תל אביב, וכעבור חצי שנה חזר לקבוצת הנוער של בני יהודה, בה שיחק שנתיים. בקיץ 2013 הושאל למכבי יפו מליגה א'. ב-11 באוקטובר 2013 ערך את הופעת הבכורה שלו בקבוצה, בניצחון 4–1 על הפועל מחנה יהודה, ובמשחק זה גם כבש את שערו הראשון במועדון. ב-14 באוגוסט 2014 הושאל לקבוצת הפועל רמת השרון. למחרת ערך את הופעת הבכורה שלו במועדון, כשנכנס כמחליף בהפסד 0–1 להפועל כפר סבא. ב-22 בספטמבר 2014 כבש את שער הבכורה שלו, בניצחון 6–0 על הכח עמידר רמת גן, ואת עונת 2014/2015 סיים עם שני שערים ותשעה בישולים ב-26 הופעות בליגה הלאומית. לקראת עונת 2015/2016 שב קנדיל לבני יהודה, לאחר שעלתה בחזרה לליגת העל, וחתם על חוזה חדש לשלוש שנים במועדון. ב-22 באוגוסט 2015 ערך את הופעת הבכורה שלו בליגת העל, בניצחון 3–0 על מכבי חיפה, ובסך הכל שותף בעונה זו בשמונה משחקי ליגה. בתחילת עונת 2016/2017 לא הרבה לשחק תחת הדרכתו של המאמן אריק בנדו, אך לאחר מינויו של ניסן יחזקאל למאמן הקבוצה הפך שחקן הרכב קבוע בבני יהודה, וב-13 במאי 2017 כבש את שער הבכורה שלו בליגת העל, בניצחון 2–1 על מ.ס. אשדוד. הוא סיים את העונה עם שער אחד ושלושה בישולים ב-20 הופעות ליגה, ובסופה זכה עם הקבוצה בגביע המדינה, לאחר שפתח בהרכב במשחק הגמר מול מכבי תל אביב. ב-13 ביולי 2017 ערך את הופעת הבכורה שלו במסגרת אירופית, בתיקו 1–1 של בני יהודה מול טרנצ'ין הסלובקית. במשחק זה הורחק לאחר ספיגת כרטיס צהוב שני, ולאחר מכן היה שותף לניצחונה של הקבוצה 1–0 על זניט סנקט פטרבורג הרוסית באצטדיון פטרובסקי, אך הקבוצה הודחה בעקבות הפסד 0–2 במשחק הראשון באצטדיון בלומפילד. בתחילת עונת 2017/2018 כבש בהפסד 2–4 להפועל באר שבע במשחק אלוף האלופים, ובליגה כבש שער אחד והוסיף שישה בישולים ב-32 הופעות בליגת העל. ב-29 ביולי 2018 חתם לשלוש שנים במכבי תל אביב. ב-19 באוגוסט 2018 ערך את הופעת הבכורה שלו במועדון, כשפתח בהרכב בניצחון 4–1 בדרבי מול הפועל תל אביב במסגרת גביע הטוטו. הוא זכה עם מכבי בשתי אליפויות רצופות, וכן בגביע המדינה לאחר ניצחון במשחק הגמר על הפועל תל אביב בו לא שותף עקב פציעה. ב-14 ביוני 2023 חתם לשנתיים במכבי חיפה זאת לאחר שהיה על סף חתימה בביתר ירושלים והפועל תל אביב. במרץ 2018 זומן לראשונה לסגל נבחרת ישראל הבוגרת, לקראת משחק הידידות מול רומניה. ב-14 באוקטובר 2020 ערך את הופעת הבכורה שלו בנבחרת הבוגרת כשגם פתח בהרכב מול סלובקיה במשחק שהסתיים בניצחון חוץ 2–3 לטובת ישראל, במסגרת ליגת האומות 2020/2021. בני יהודה תל אביב גביע המדינה (1): 2016/17 מכבי תל אביב ליגת העל בכדורגל (2): 2018/19, 2019/20 גביע המדינה (1): 2020/21 גביע הטוטו (2): 2018/19, 2020/21 אלוף האלופים (2): 2019, 2020 מכבי חיפה אלוף האלופים (1): 2023 נשוי להדס ולהם בן. מדיה וקבצים בנושא מאור קנדיל בוויקישיתוף מאור קנדיל, ברשת החברתית אינסטגרם מאור קנדיל, באתר ההתאחדות לכדורגל בישראל מאור קנדיל, באתר Transfermarkt מאור קנדיל, באתר Soccerway מאור קנדיל, באתר WorldFootball.net מאור קנדיל, באתר National Football Teams מאור קנדיל, באתר FootballDatabase.eu ארז נעמן, ‏מאור קנדיל הושאל לרמה"ש: שמח, הגעתי לבית חם, באתר ONE‏, 14 באוגוסט 2014 ארז נעמן, ‏בני יהודה עברה בבקרה, מאור קנדיל חתם, באתר ONE‏, 6 באוגוסט 2015 רז אמיר, ‏רשמית: מאור קנדיל חתם במכבי תל אביב, באתר ONE‏, 29 ביולי 2018 יניב טוכמן‏, מאור קנדיל חתם במכבי חיפה: "ההיכרות עם השחקנים תעזור לי להתאקלם", באתר וואלה, 14 ביוני 2023 אופיר סער‏, מה השתבש? הסיבה שמאור קנדיל לא יצטרף לבית"ר ירושלים, באתר וואלה, 9 ביוני 2023 אופיר סער‏, מאור קנדיל צפוי לחתום בבית"ר ירושלים ביום ראשון, אבישי כהן יעזוב?, באתר וואלה, 9 ביוני 2023 דוד בן-שימול, פרש כנף: ההתקדמות המטאורית של מאור קנדיל, באתר ynet, 19 במרץ 2018 ליאור ליבוביץ׳ אמיר, ‏בייבי קנדיל, באתר ONE‏, 9 במאי 2022